# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Canllawiau statudol ynghylch Deddf Llywodraeth Leol ac Etholiadau (Cymru) 2021 ar gyfer cynghorau cymuned a thref** |
| **DYDDIAD**  | **10 Mehefin 2022** |
| **GAN** | **Rebecca Evans AS, y Gweinidog Cyllid a Llywodraeth Leol** |

Cafodd Deddf Llywodraeth Leol ac Etholiadau (Cymru) 2021 (“y Ddeddf”) ei phasio ar 20 Ionawr 2021. Ym mis Rhagfyr 2021, ymgynghorais ynglŷn â chanllawiau statudol drafft ar gyfer y sector cynghorau cymuned a thref ar yr agweddau hynny ar y Ddeddf sy’n effeithio arno.

Daeth yr ymgynghoriad i ben ar 17 Mawrth ac rwy’n ddiolchgar am yr holl ymatebion a ddaeth i law. Yn gyffredinol, roedd cefnogaeth gref i’r canllawiau, a gofynnwyd am rai manylion ychwanegol ar faterion penodol. Gofynnwyd hefyd am astudiaethau achos pellach. Mae’r dadansoddiad llawn a’r ymateb i’r ymgynghoriad wedi’u cyhoeddi [Ymgynghoriad – crynodeb o’r ymateb](https://llyw.cymru/deddf-llywodraeth-leol-ac-etholiadau-cymru-2021-canllawiau-statudol-cynghorau-cymuned-thref?_ga=2.230921439.1119696441.1654676408-1305698587.1651154041).

Yn dilyn yr ymgynghoriad ffurfiol hwn, mae’n bleser gennyf gyhoeddi’r canllawiau statudol heddiw.

Mae’r canllawiau statudol yn helpu cynghorau cymuned a thref i ystyried y gofynion os hoffent ddod yn gynghorau cymuned cymwys. Mae’r canllawiau hefyd yn cynnwys gwybodaeth er mwyn helpu pob cyngor cymuned i gyflawni ei ddyletswyddau newydd, gan gynnwys:

* Ymuno â chyfarfodydd o sawl lleoliad
* Rhoi cyfle i’r cyhoedd gyfranogi yng nghyfarfodydd cyhoeddus cynghorau
* Paratoi a chyhoeddi adroddiad blynyddol
* Paratoi a chyhoeddi cynllun hyfforddi i gefnogi hyfforddiant ar gyfer cynghorwyr a staff cynghorau

Mae’r canllawiau ar gael drwy’r ddolen a ganlyn: [Deddf Llywodraeth Leol ac Etholiadau (Cymru) 2021: Canllawiau Statudol ar gyfer Cynghorau Cymuned a Thref](https://llyw.cymru/deddf-llywodraeth-leol-ac-etholiadau-cymru-2021-canllawiau-statudol-ar-gyfer-cynghorau-cymuned?_ga=2.188903531.1119696441.1654676408-1305698587.1651154041).